
Text rozhodnutia
Súd: Krajský súd Bratislava Spisová značka: 3S/154/2011 Identifikačné číslo súdneho spisu: 1011201419 Dátum vydania rozhodnutia: 13. 11. 2012 Meno a priezvisko sudcu, VSÚ: Mgr. Helena Marcinkechová ECLI: ECLI:SK:KSBA:2012:1011201419.1 Uznesenie Krajský súd v Bratislave v právnej veci žalobkyne: Národná diaľničná spoločnosť, a.s., Mlynské Nivy 45, 821 09 Bratislava, proti žalovanému: Úrad pre verejné obstarávanie, Odbor konania o námietkach, Dunajská 68, P.O.BOX 58, 820 04 Bratislava, o preskúmanie zákonnosti rozhodnutia žalovaného č. 557-6000/2011-ON/205-R zo dňa 10.8.2011, takto r o z h o d o l : Krajský súd v Bratislave p r i b e r á do konania účastníka správneho konania : INFRAM SK s.r.o., Lamačská cesta 45, 841 03 Bratislava. o d ô v o d n e n i e : Žalobou doručenou tunajšiemu súdu dňa 22.8.2011 sa žalobca domáhal preskúmania rozhodnutia žalovaného č. 557-6000/2011-ON/205-R zo dňa 10.8.2011, ktorým žalovaný podľa § 139 ods. 2 písm. g) zákona č. 25/2006 Z.z. o verejnom obstarávaní nariadil žalobcovi vo verejnej súťaži na predmet zákazky „Činnosť stavebného dozoru pre stavbu rýchlostnej cesty R4 Košice - Milhosť“ vyhlásenej v Úradnom vestníku Európskej únie dňa 21.12.2010 pod značkou XXXXX-MSS odstrániť protiprávny stav, a to zrušením rozhodnutia žalobcu ako verejného obstarávateľa o zrušení použitého postupu zadávania zákazky, zverejneného vo Vestníku verejného obstarávania č. XXX/XXXX dňa 10.6.2011 pod značkou XXXXX-ZSS. Pribratý účastník - obchodná spoločnosť INFRAM SK s.r.o. - bol v správnom konaní navrhovateľom a zároveň uchádzačom vo verejnej súťaži vyhlásenej žalobcom ako verejným obstarávateľom. Podľa § 250 ods. 1 O.s.p. účastníkmi konania sú žalobca a žalovaný. Súd aj bez návrhu uznesením priberie do konania účastníka správneho konania, ktorého práva a povinnosti by mohli byť zrušením správneho konania dotknuté. Ak vydanie napadnutého rozhodnutia spôsobilo právny stav, kedy bolo zrušené rozhodnutie žalobcu o zrušení použitého postupu zadávania zákazky, a teda použitý postup zadávania zákazky zrušený nebol, a teda spoločnosť INFRAM SK s.r.o. bola aj naďalej uchádzačom vo verejnej súťaži, zrušením tohto napadnutého rozhodnutia by mohli byť dotknuté práva jej práva. Preto súd v súlade s § 250 ods. 1 O.s.p. pribral účastníka správneho konania, obchodnú spoločnosť INFRAM SK s.r.o., do konania. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Bratislave dvojmo. Ak bude proti tomuto rozhodnutiu v odvolacej lehote podané odvolanie, uznesenie sa podaním odvolania zrušuje a opätovne rozhodne sudca (§202 ods. 3 písm. d) O.s.p. v spojení s § 374 ods. 4).

